APROBACIÓN DEFINITIVA DA ORDENANZA FISCAL REGULADORA DA TAXA POLA PRESTACIÓN DO SERVIZO DE GRÚA
ADMINISTRACIÓN LOCAL — Municipal — Poio (Ordenanzas e Regulamentos, 21/12/2015)

Con data 27 de outubro de 2015 aprobouse polo Pleno da Corporación a modificación da Ordenanza Fiscal reguladora da taxa pola prestación do servizo público de grúa, someténdose a información pública polo prazo de 30 días hábiles mediante anuncio publicado no Boletín Oficial da Provincia de Pontevedra do 5 de novembro de 2015, durante dito prazo non se formulou alegación ou reclamación ningunha ao expediente, segundo certificación incorporada ao expediente con data 14 de decembro de 2015, polo que dita modificación enténdese aprobada definitivamente procedéndose á publicación íntegra do texto de dita ordenanza: Este Concello, de conformidade co disposto no artigo 57 do Real Decreto 2/2004, de 5 de marzo, por o que se aproba o Texto Refundido da Lei de Facendas Locais, e facendo uso da facultade regulamentaria que lle atribúe o artigo 15 do Real Decreto 2/2004, de 5 de marzo, establece a Taxa por a prestación do Servizo Público de Grúa para a retirada de vehículos abandonados ou estacionados defectuosa ou abusivamente na vía pública e a súa custodia, cuxa exacción realizarase con suxeción ao previsto nesta Ordenanza Reguladora. Este tributo ten natureza de taxa fiscal xa que se trata dun servizo de solicitude ou recepción obrigatoria, non é susceptible de ser prestado por a iniciativa privada, por tratarse dun servizo que implica manifestación de exercicio de autoridade, ou por referirse a un servizo público no que está declarada a reserva en favor das Entidades Locais. O feito impoñible ven determinado por a prestación de calquera dos servizos de enganche, retirada, traslado e custodia de vehículos nos supostos previstos na Normativa de Circulación. Son suxeitos pasivos desta Taxa, en concepto de contribuíntes, as persoas físicas e xurídicas e as Entidades a que se refire o artigo 33 da Lei Xaral Tributaria, propietarios dos vehículos que reciban calquera dos servizos previstos no artigo terceiro anterior. Non poderán recoñecerse outros beneficios fiscais que os expresamente establecidos en normas con rango de Lei ou os derivados de Tratados ou Acordos Internacionais. As cantidades a liquidar e esixir por esta Taxa serán as seguintes: Devéngase a taxa cando se inicie a prestación de calquera dos servizos que determinan a realización do feito impoñible. Enténdese iniciada a prestación unha vez avisada a grúa. O cobro desta Taxa efectuarase con anterioridade á recollida do vehículo do depósito municipal ou, no lugar habilitado ao efecto, ou de producirse o desenganche do vehículo transportador se estivese en fase de traslado ao depósito. Para o cobro utilizaranse recibos con importe preimpresos ou recibos con autocalco debidamente numerados, debendo a persoa encargada do cobro, de entregar o recadado xustificando coa copia do recibo. Se o servizo se contrata a unha empresa privada, a facturación da empresa comprobaranse coas copias dos recibos correspondentes. O devengo das taxas polos servizos prestados, é independiente da sanción que proceda impoñer conforme ao procedemento establecido. A Administración Municipal non é responsable dos danos e desperfectos que o vehículo poida experimentar con motio das actuación de inmobilización, transporte, retirada ou depósito, agás que poida demostrarse que o persoal dependente ou que traballe por conta do Concello incorrese en culpa ou neglixencia. A modificación da presente Ordenanza entrará en vigor unha vez publicada no Boletín Oficial da Provincia o 01 de xaneiro de 2016. Contra esta aprobación definitiva poderá interpoñerse recurso contencioso administrativo, perante o Tribunal Superior de Xustiza de Galicia, no prazo de dous meses, de conformidade co disposto nos artigos 10. b) e 46 da Lei 29/1998, do 13 de xullo, reguladora da xurisdición contenciosa administrativa. Poio, 15 de decembro de 2015.—O alcalde, Luciano Sobral Fernández.